105. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧΑΝΙΑΣ-ΕΝΕΡΓΕΙΑΣ-ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Αριθ. 731 της 2/11 Οκτ. 1989 (ΦΕΚ Β΄ 798) Προμήθειες σημαντικής οικονομικής ή τεχνολογικής αξίας (άρθρ. 4, Νόμ. 1797/88-ΦΕΚ 164/4.8.1988). Έχοντας υπόψη: 1.Τις διατάξεις: α)Του Νόμ. 1558/1985 «Κυβέρνηση και Κυβερνητικά Όργανα». β)Του Νόμ. 1797/1988 «Προμήθειες του δημοσίου τομέα και ρυθμίσεις συναφών θεμάτων». γ)Του Π.Δ. 545/1988, ΦΕΚ 254/Α/16.11.1988, «περί Οργανισμού του Υπουργείου Εθνικής Οικονομίας». δ)Του Π.Δ. 396/1989, ΦΕΚ 172/Α/16.6.1989, «περί Οργανισμού Γενικής Γραμματείας Βιομηχανίας». ε)Του Π.Δ. 397/1988 «περί Οργανισμού του Υπουργείου Εμπορίου». 2.Την απόφαση Π5/1863/18.8.1989 της Γενικής Γραμματείας Κρατικών Προμηθειών του Υπουργείου Εμπορίου (Αντί για τη σελ. 258,673) Σελ. 258,673(α) Τεύχος 1098-Σελ. 87 Υπηρεσία Κρατικών Προμηθειών. 25.Δ.α.103-105 3.Την ανάγκη εφαρμογής της διαδικασίας για τις κατηγορίες προμηθειών που προβλέπονται από το άρθρ. 4 του Νόμ. 1797/1988 (ΦΕΚ 164/4.8.88), αποφασίζουμε: 1.Για την εφαρμογή του Άρθρ. 4 του Νόμ. 1797/1988: α)Ως προμήθειες σημαντικής οικονομικής αξίας νοούνται οι προμήθειες ύψους 800 εκατομμυρίων και άνω, με την επιφύλαξη της παρ. 6 της παρούσας, κατά είδος, ανεξαρτήτως αν αυτό πρόκειται να καλύψει τις ανάγκες ενός ή περισσοτέρων φορέων του ευρύτερου δημοσίου τομέα. Η παραπάνω αξία δύναται να αναπροσαρμόζεται με κοινή απόφαση των Υπουργών Βιομηχανίας Ενέργειας Τεχνολογίας και Εμπορίου. β)Ως προμήθειες σημαντικής τεχνολογικής αξίας νοούνται οι προμήθειες ειδών που παρουσιάζουν τεχνικές ιδιαιτερότητες κατά την παραγωγή τους ή εισάγουν νέα τεχνολογία. Ενδεικτικά αναφέρονται κατηγορίες, μέσων μαζικής μεταφοράς, τηλεπικοινωνιακός και ηλεκτρολογικός εξοπλισμός, ηλεκτρονικά, συστήματα πληροφορικής και άλλα. γ)Στην υποχρέωση τήρησης της παρακάτω διαδικασίας υπόκεινται οι προμήθειες των φορέων του ευρύτερου δημοσίου τομέα όπως, αυτός περιγράφεται στον Νόμ. 1256/1982 ανεξαρτήτως αν από άλλες διατάξεις υπάρχει υποχρέωση ή μη ένταξης των ειδών που προμηθεύονται στο Ενιαίο Πρόγραμμα Προμηθειών. 2.Η διαδικασία επιλογής των ειδών θα γίνεται ως ακολούθως: α)Οι φορείς μαζί με τα προγράμματα προμηθειών που υποχρεούνται να υποβάλλουν στο Υπουργείο Εμπορίου, θα υποβάλλουν και κάθε άλλη προμήθεια άνω του ποσού των 800 εκ. δραχμών σε ετήσια βάση, με την προϋπόθεση ότι υπάρχουν ή έχουν εγκριθεί πιστώσεις ή έχουν εξευρεθεί πηγές χρηματοδότησης. β)Οι φορείς υποχρεούνται να υποβάλλουν σχέδια προμηθειών διάρκειας μεγαλύτερης του έτους με την προϋπόθεση ότι αυτά έχουν εγκριθεί από το Υπουργείο Εθνικής Οικονομίας. γ)Με την κατ’ έτος εκδιδόμενη απόφαση των Υπουργών Βιομηχανίας, Ενέργειας, Τεχνολογίας και Εμπορίου για την κατάρτιση του Ενιαίου Προγράμματος Προμηθειών θα παρέχονται ειδικότερες οδηγίες σχετικά με την υποβολή των απαιτουμένων στοιχείων, των προμηθειών που υπόκεινται στην υποχρέωση αυτής της διαδικασίας. Σελ. 258,674(α) Τεύχος 1098-Σελ. 88 3.Η Δ/νση Συντονισμού-Προγραμματισμού και Ελέγχου Προμηθειών του Υπουργείου Εμπορίου συμβουλευόμενη και την Τεχνική Διεύθυνση του ιδίου Υπουργείου, όταν κρίνεται σκόπιμο, σε συνεργασία με την αρμόδια υπηρεσία του Υπουργείου Βιομηχανίας, Ενέργειας, Τεχνολογίας επεξεργάζονται και επιλέγουν τα είδη που υπάγονται στο άρθρ. 4 του Νόμ. 1797/1988 και εισηγούνται στην Επιτροπή Πολιτικής Προγραμματισμού Προμηθειών. 4.Η Επιτροπή Πολιτικής Προγραμματισμού Προμηθειών γνωμοδοτεί σχετικά και με κοινή απόφαση των Υπουργών Βιομηχανίας, Ενέργειας, Τεχνολογίας και Εμπορίου γίνεται η επιλογή των προμηθειών που υπάγονται στην αρμοδιότητα της Επιτροπής που συνιστάται με απόφαση του Υπουργικού Συμβουλίου και σύμφωνα με το εδάφ.γ της παρ. 4 του άρθρ. 8 του Νόμ. 1558/1985. 5.Η ως άνω Επιτροπή αποφασίζει σύμφωνα με την παρ. 3 του άρθρ.4 του Νόμ. 1797/1988 και τηρεί τις διαδικασίες που προβλέπονται από τις διατάξεις του Κανονισμού Προμηθειών Δημοσίου ή του Κανονισμού Προμηθειών του Φορέα που θα επιλέγει για τη διενέργεια των διαδικασιών της προμήθειας. 6.Με έγγραφο που υπογράφεται από τον καθ’ ύλη αρμόδιο Υπουργό μπορεί να διαβιβάζεται στην Γραμματεία της Επιτροπής Πολιτικής Προγραμματισμού Προμηθειών κάθε ερώτημα για να εφαρμοσθεί η παραπάνω διαδικασία για θέματα προμηθειών σημαντικής αξίας που βρίσκονται σε εξέλιξη και δεν ακολουθήθηκαν εξ αρχής οι διαδικασίες του άρθρ. 4 του Νόμ. 1797/1988. Σύμφωνα με την Π1/4053/31 Οκτ.-3 Νοεμ. 1989 (ΦΕΚ Β΄ 847) Απ. Υπ. Εθν. Οικονομίας-Βιομηχανίας-Ενέργειας-Τεχνολογίας και Εμπορίου η άνω Απόφαση ισχύει από την έγκριση του Ενιαίου Προγ/ματος Προμηθειών του έτους 1990. 25.Δ.α.105 Υπηρεσία Κρατικών Προμηθειών. 